זרוקים ויורמים
פרקים > עונה ראשונה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 18 | 18 | 25 בספטמבר 1999 | 17 באוקטובר 2000 |
התסריט של פרק הפיילוט נכתב על ידי פול פייג כתסריט ספקולטיבי. פייג נתן את התסריט למפיק ג'אד אפאטו, שמכר אותו לדרימוורקס. דרימוורקס מכרו את התסריט ל-NBC, שהזמינה פיילוט. לפני הצילומים, פייג כתב פרק שני בסדרה, לבקשתו אפאטו. הוא הראה את התסריט השני לאפאטו ולבמאי הפיילוט ג'ייק קסדן, והם הציעו לו לשלב את שני הפרקים יחד, כדי ליצור פרק פיילוט מוצלח יותר. התוספות הבולטות כוללות את הופעתה הראשונה של דמותה של קים קלי ואת התייחסותה של לינדזי למותה של סבתה. פייג כתב טיוטה סופית לאחר קריאה של התסריט בהשתתפות השחקנים, הפעם שולב בתסריט המפגש הראשון בין לינדזי לבין חבורת הפריקים (בטיוטות הקודמות, לינדזי כבר הייתה חלק מהקבוצה).
הסדרה בוטלה במהלך עונתה הראשונה, שכללה 18 פרקים. שלושה מתוכם - "‏Kim Kelly Is My Friend‏", "‏Dead Dogs and Gym Teachers‏" ו-"‏Noshing and Moshing‏" - מעולם לא שודרו על ידי NBC והוקרנו לראשונה בטלוויזיה רק כאשר ערוץ Fox Family שידר את הסדרה בשנת 2000. שלושת הפרקים הוקרנו בהקרנת בכורה במוזיאון הטלוויזיה והרדיו ע"ש ויליאם ס. פיילי עוד לפני שידורם בטלוויזיה. הרשימה הבאה מסודרת לפי הכרונולוגיה של העלילה.
| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 1 | 1 | Pilot | ג'ייק קסדן | פול פייג | 25 בספטמבר 1999 |
בשנת 1980, קבוצת תלמידי תיכון ניצבת בפני מאבקים חברתיים שונים. לינדזי וייר חווה דיכאון בעקבות מות סבתה ומתחילה להסתובב בחברת הפריקים של בית-הספר, וגורמת לדאגה בקרב הוריה. היא יוצאת לעזרתו של תלמיד חינוך מיוחד, הסובל מהקנטות, אך בסופו של דבר פוגעת בו בעצמה. סם, אחיה הצעיר של לינדזי, נאבק לאזור אומץ לא רק כדי להתעמת עם אלן, בריון שמציק לו ולחבריו, אלא גם כדי להזמין את סינדי לנשף בית-הספר. לבסוף סינדי אינה פנויה לנשף, אבל שומרת לו ריקוד.
| 2 | 2 | Beers and Weirs | ג'ייק קסדן | ג'יי אלביס ויינסטין ג'אד אפאטו | 2 באוקטובר 1999 |
הוריה של לינדזי נוסעים לסוף השבוע, והיא מחליטה לערוך מסיבה בביתה בתקווה להרשים את דניאל, לאחר שנפרד מקים. היא מבקשת מסם שלא לספר להוריהם על המסיבה, והוא מסכים, אם כי המחשבה שבכוונתה להגיש בירה לחבריה מטרידה אותו. ניל וביל, חבריו של סם, מציעים לו להחליף את הבירה האמיתית בבירה לא אלכוהולית. התוכנית מצליחה וחבריה של לינדזי חושבים שהם שיכורים, כשבמציאות הם לא. ניק מנסה להתחיל עם לינדזי, והיא לא נענית לחיזוריו. היא מוצאת את דניאל וקים מתמזמזים על המיטה שלה.
| 3 | 3 | Tricks and Treats | בריאן גורדון | פול פייג | 30 באוקטובר 1999 |
ליל כל הקדושים מתקרב, וסם משכנע את חבריו להתחפש ולצאת איתו לסיבוב בשכונה. לינדזי מסכימה להישאר בבית עם אמה ולחלק ממתקים לילדים, אולם כאשר היא מקבלת הזמנה לצאת עם חבריה, היא עוזבת אותה והחבורה יוצאת יחד לבצע מעשי ונדליזם ברחבי העיר. הם הורסים ראשי דלעת ברחובות, מעיפים תיבות דואר עם מחבט בייסבול וזורקים ביצים על ילדים. אחד מהילדים הוא אחיה של לינדזי, סם. לינדזי רצה הביתה להתנצל לסם ומחלקת לבסוף ממתקים עם אמה.
| 4 | 4 | Kim Kelly Is My Friend | לזלי לינקה גלאטר | מייק וייט | 5 בספטמבר 2000 |
קרן, חברתה של קים, בדיוק נפרדה מחבר שלה והיא מצוברחת. היא נטפלת לסם ומכנה אותו "חנון" והורסת לו את הלוקר. ניק מבקש מקים שתהיה נחמדה יותר ללינדזי, ולכן קים מפתיעה את לינדזי ומזמינה אותה לביתה לארוחת ערב. במהלך ארוחת הערב, פורץ ויכוח קולני בין קים להוריה. לינדזי נמלטת עם קים לדניאל, והשתיים רואות אותו מתחיל עם קרן. הן חוזרות אל בית משפחה וויר, ומצטרפות לארוחת הערב. ניק ודניאל מגיעים לבית וויר, דניאל וקים מתפייסים. קרן מגיעה יום למחרת לבית הספר ורואה שקים כתבה 'זונה' על הלוקר שלה. קים מתחילה להגן על סם מפני קרן.
| 5 | 5 | Tests and Breasts | קן קוואפיס | בוב ניקמן | 6 בנובמבר 1999 |
דניאל חושש מלהיכשל במבחן באלגברה, ולינדזי מציעה שתעזור לו ללמוד. במקום זאת, לינדזי מוצאת את עצמה עוזרת לדניאל לרמות, אחרי שהצליח לגנוב עותק של המבחן ממשרדו של המורה. דניאל מקבל ציון גבוה במבחן, ומעלה את החשד בקרב המורה כי רימה. בשיעור חינוך מיני, סם מובך ופונה לדניאל לעזרה, שנותן לו לצפות בסרט פורנוגרפי. לאחר הצפייה בסרט, סם מבולבל עוד יותר.
| 6 | 6 | I'm with the Band | ג'אד אפאטו | גייב סאקס ג'ף ג'ודה | 13 בנובמבר 1999 |
ניק מבין שאם לא תהיה לו קריירה כמתופף מקצועי, אביו יכריח אותו להצטרף לצבא. בחזרה של הלהקה שהקים, לינדזי אומרת שעליהם להתאמן יותר, והדבר יוצר מתח בלהקה והיא מתפרקת. לינדזי מעודדת את ניק ללכת לאודישן ולהצטרף ללהקה אחרת. ניק מגיע לאודישן אבל מבין שהוא לא טוב כמו שהוא חושב. לינדזי מנסה לעודד אותו והם מתנשקים. בינתיים, המורה לחינוך גופני מודיע לסם ולחבריו שהם חייבים להתקלח אחרי השיעור. סם נמנע מללכת למקלחת בכל מחיר, בשל החשש שלו להיות עירום בפני חבריו לבית-הספר. לבסוף הוא מוכן להתקלח, אבל אלן לוקח לו את המגבת ונועל בפניו את הדלת. סם מתחיל לרוץ במסדרונות בית הספר בניסיון להיכנס מחדש למקלחות. במרוצה הוא מרוויח כבוד משאר תלמידי התיכון.
| 7 | 7 | Carded and Discarded | ג'אד אפאטו | ג'אד אפאטו פול פייג | 10 בינואר 2000 |
לינדזי וחבריה מנסים להשיג תעודות זהות מזויפות, על מנת שיוכלו להיכנס לבר מקומי. הניסיון הראשון לא צולח, אמנם הניסיון השני כן. הם משיגים את התעודות ונכנסים לבר מקומי, כדי לחזות בהופעה של להקה. הם מגלים שסולן הלהקה הוא היועץ בבית הספר שלהם. סם, ניל וביל מתיידדים עם מורין, תלמידה יפה חדשה בבית-הספר. הם מפחדים שמורין לא תדבר איתם יותר, אחרי שתכיר את האנשים המגניבים בבית הספר, ולכן מנסים לתת לה את החוויה הכי טובה מהם.
| 8 | 8 | Girlfriends and Boyfriends | לזלי לינקה גלאטר | פאטי לין פול פייג | 17 בינואר 2000 |
ניק מתחיל לחזר אחרי לינדזי באופן אגרסיבי יותר ויותר, וגורם לה להרגיש שלא בנוח. המורה לביולוגיה של סם מחלק את הכיתה לזוגות, לצורך ביצוע מטלה משותפת. סם מאוהב בסינדי, ומקווה שהיא תהיה שותפתו למטלה. מתח נוצר בין סם וביל, כאשר המורה קובע שביל וסינדי יעשו את העבודה יחד. סם מצוות עם חבר אחר לכיתה, שיש לו ריח רע. הם מתיידדים והוא עוזר לסם להתקרב לסינדי. הם מחליטים להישאר חברים אחרי העבודה בשיעור ביולוגיה. סם מצטרף לפעילויות נוספות בבית הספר כדי להתקרב לסינדי. הם אכן מתקרבים, רק כדי לגלות שהיא מאוהבת בראש נבחרת הכדורסל.
| 9 | 9 | We've Got Spirit | דני ליינר | מייק ווייט | 24 בינואר 2000 |
סם הופך לקמע החדש של קבוצת הכדורסל של התיכון אחרי שהקמיע הקודם שובר את זרועו. סם מגלה שסינדי וטוד, ראש נבחרת הכדורסל, מתחילים לצאת. הוא מבואס ולא מוכן להופיע במשחק הגדול. ניל נכנס לנעליו ועושה צרות במשחק לינדזי מנסה למצוא את הדרך הטובה ביותר להיפרד מניק, ומתייעצת עם אמה. שלא בידיעתה, אמא של לינדזי נפרדת מניק, ביום המשחק. ניק מבואס ואומר ללינדזי שהם צריכים לקחת פסק זמן אחד מהשנייה. שחקנים אורחים: שיה לה-בף וומאט זוקרי.
| 10 | 10 | The Diary | קן אולין | רבקה קירשנר על פי סיפור מאת ג'אד אפאטו ורבקה קירשנר | 31 בינואר 2000 |
ביל מואס ביחס המזלזל של המורה לחינוך גופני והוא משוכנע שהוא יכול להיות ספורטאי גדול אם רק יקבל הזדמנות. אך במקום להתעמת עם המאמן פרדריקס ישירות, הוא מטריד אותו בטלפון. המאמן מואס בהטרדות הטלפוניות ומחפש אחר המטריד. הוא וביל מנהלים שיחה, וביל פותח בפניו את הלב. הוא נותן לביל לבחור את הקבוצה למשחק, וכך ביל מתנסה בספורט לראשונה. בינתיים, הוריה של לינדזי חוששים שלחברתה החדשה, קים, יש השפעה שלילית עליה. הם מזמינים את אמא של קים, והיא מספרת שהיא קוראת את היומן של קים כדי לדעת מה היא עושה. הרולד מציע לג'ואן שהם יקראו את היומן האישי שלה על מנת לגלות את סודותיה, אך תוכנו של היומן רק יוצר משבר בנישואים שלהם. ג'ואן מנסה לפלפל את הארוחות ולעמוד על דעתה מול הרולד. הרולד מנסה להיות מצחיק יותר ופחות זעוף מול הילדים. לבסוף הם משלימים ומאשרים את החברות בין לינדזי לקים.
| 11 | 11 | Looks and Books | קן קוואפיס | פול פייג | 7 בפברואר 2000 |
אחרי שלינדזי מעורבת בתאונת דרכים, היא מחליטה להתרחק מחבורת הפריקים וחוזרת להתרועע עם חברותיה הוותיקות. תוך כדי כך, היא חוזרת לנבחרת המתמטיקה של בית-הספר ומגלה את הצד התחרותי שלה. היא מנסה להעיף את שלי מראש נבחרת המתמטיקה, רק כדי לגלות בסופו של דבר שהיא כבר לא מעוניינת בזה באמת. היא נפרדת ממילי, חברתה, וטוענת שהנבחרת לא משנה, כי הן תמיד יהיו חברות. היא נפגשת עם הפריקים והם מתפייסים. בינתיים, סם מנסה להרשים את סינדי עם תסרוקת שיער חדשה ועם בגדים חדשים. התוכנית שלו משתבשת כשהוא שומע לעצתו של מוכר החנות. ילדי בית הספר צוחקים לו ויורדים לחייו. יועץ בית הספר, מר רוסו, מגיע לעזרתו ומרים את הביטחון העצמי של סם מחדש.
| 12 | 12 | The Garage Door | בריאן גורדון | גייב סאקס ג'ף ג'ודה פאטי לין | 13 במרץ 2000 |
סם פוגש במקרה את ד"ר שווייבר, אביו של ניל, כשהוא מחובק עם אישה זרה. סם חושד שאביו של ניל בוגד באמו, מספר לביל ולבסוף גם לניל. זמן קצר לאחר מכן, ניל מוצא במכונית של אביו שלט רחוק לדלת חניה שאינה שייכת לבית שלו. יחד עם חבריו, ניל יוצא לחפש בשכונה את הדלת שלה שייך השלט. סם וביל מותשים מהחיפוש וחוזרים לבתים שלהם, משאירים את ניל לחפש לבד. ניל מוצא לבסוף את הבית, ובתוך החנייה את המכונית של אבא שלו. בינתיים, קן מתאהב באיימי, נגנת טובה בתזמורת של בית-הספר. הוא מבקש מלינדזי שתזמין את איימי למופע לייזר שכולם הולכים אליו. במהלך המופע הוא מקבל מדניאל עצות בזוגיות, ולבסוף מנשק את איימי. לינדזי מנסה לגרום לניק להבין שהיא לא מעוניינת בו יותר.
| 13 | 13 | Chokin' and Tokin | מיגל ארטטה | ג'אד אפאטו | 20 במרץ 2000 |
לינדזי מעשנת מריחואנה בפעם הראשונה. כעבור כמה דקות, אביה מזכיר לה שהיא הבטיחה לעשות בייביסיטר באותו הערב. לינדזי מבקשת ממילי להצטרף אליה ולעזור לה. מילי חברת אמת עוזרת ללינדזי ומטפלת בה. מר רוסו, יועץ בית הספר, תופס את הבנים עם מריחואנה בבית הספר. הוא מפגיש אותם עם תלמיד לשעבר שמעשן כל הזמן. הוא מזהיר אותם שזה העתיד שמצפה להם. בינתיים, ביל מביך את סם וניל כשהוא מספר בשיעור על אלרגיות שיש להם. ביל מספר גם על האלרגיות שלו, כמו אלרגיה לבוטנים. אלן, שלא מאמין לביל מכניס בוטנים לכריך שלו. לאחר ביס אחד, אלן מבין כי ביל דיבר אמת, והוא מובהל לבית החולים. בבית החולים ג'ואן, אמא של ביל, סם וניל מחכים לראות מה יהיה מצבו של ביל. אלן מגיע עם אביו ומתנצל בפני ביל, כשהוא מתעורר. שחקן אורח: לסלי מאן.
| 14 | 14 | Dead Dogs and Gym Teachers | ג'אד אפאטו | ג'אד אפאטו בוב ניקמן | 10 באוקטובר 2000 |
לינדזי וקים דורסות בטעות את כלבה של מילי. לינדזי מעוניינת להתוודות בפני מילי, אך קים מאיימת עליה שלא תעשה זאת. קים, שחשה רגשות אשמה, מתיידדת עם מילי, ומזמינה אותה להצטרף אליה להופעה של להקת המי. לאט לאט מילי מתחילה להשתנות בלבוש, באופן ההתנהגות ולינדי מרגישה שאם יגידו לה את האמת היא תחזור לעצמה. לבסוף קים מתוודה בפני מילי, ולינדזי מפייסת אותה. בינתיים, ניק לומד לנגן בגיטרה וכותב שיר אהבה ללינדזי, lady l. קן עוצר בעד ניק מלשיר בפני לינדזי כדי שהוא לא יביך את עצמו. ביל מגלה כי אמו החלה לצאת עם המורה שלו לחינוך גופני, המאמן הנדריקס. מר הנדריקס מנסה להתקרב לביל, אבל ללא הצלחה. ביל בסופו של דבר נאתר לניסיונותיו. שחקן אורח: תומאס וילסון.
| 15 | 15 | Noshing and Moshing | ג'ייק קסדן | ג'יי. אלביס ויינשטיין | 10 באוקטובר 2000 |
דניאל, המתקשה להתמודד עם הבעיות שלו עם הוריו, נפרד מקים ומוצא עצמו נמשך אל ג'נה, תלמידת תיכון לשעבר שנשרה מבית-הספר. ג'נה מזמינה את דניאל להופעה של להקת פאנק, והוא משנה את הופעתו החיצונית על מנת להרשים אותה. לבסוף הוא רואה שג'נה לא באמת מעוניינת בו, ויוצאת עם מישהו אחר. הוא עוב את המסיבה וחוזר אל קים. ניל, המתלבט אם לספר לאמו שאביו בוגד בה, מזניח את לימודיו בבית-הספר. אחיו, בארי, מגיע לביקור מהקולג' והוא מספר לו על אביהם. בארי אומר שהוא יודע על כך, אבל לא רוצה לפרק את המשפחה. כאשר הוריו של ניל עורכים מסיבה, לינדזי פוגשת את בארי והם מתנשקים. ניל, שמאוהב בלינדזי, רואה אותם וכתוצאה מכך מתפרץ על אביו. לבסוף הוא מספר לאמא שלו אודות הבגידה של אביו. שחקן אורח: דייוויד קרומהולץ.
| 16 | 16 | Smooching and Mooching | ג'ייק קסדן | סטיב באנוס | 8 ביולי 2000 |
סינדי נפרדת מראש נבחרת הכדורסל, טוד. היא מבינה שהיא מאוהבת בסם, והוא מזמין אותה לצאת איתו למסיבה. במסיבה הם מתנשקים לראשונה. יחד עם סם מגיעים למסיבה ביל וניל. ניל מקווה להתנשק עם ויקי, המעודדת הראשית. הם משחקים סובב את הבקבוק, והבקבוק מצביע כל הזמן על ביל וויקי. שניהם נכנסים לארון ל-7 דקות בגן עדן. ויקי בהתחלה לא נעימה לביל, והוא מעמיד אותה במקומה. הם נפתחים אחד לשני, ולבסוף ויקי מנשקת את ביל. ניק מגלה שאביו מכר את מערכת התופים שלו. השניים רבים וניק עוזב את הבית. להפתעתה של לינדזי, הוריה מאפשרים לניק להתארח בביתם. היא מופתעת עוד יותר כשאביה משמיע לניק דיסקים אהובים, מוצא לו מורה לנגינה על תופים ונותן לו לעבוד אצלו בחנות. לבסוף, אביו של ניק מחפש אותו וקורא לו לחזור אליו הביתה. שחקן אורח: שון ווייס.
| 17 | 17 | The Little Things | ג'ייק קסדן | ג'ון קסדן על פי סיפור מאת ג'ייק קסדן, ג'אד אפאטו ומייק ווייט | 8 ביולי 2000 |
איימי, חברתו של קן, מגלה לו כי נולדה כאינטרסקס. קן חושב שהוא גיי ושוקל להיפרד ממנה. איימי חושבת שהוא גילה לכל חבריו את האמת עליה והיא מתרחקת ממנו. קן נפגש בסם, המספר לו שהוא עומד להיפרד מסינדי. הוא פורט בפניו שסידני רדודה, אנוכית, חסרת חוש הומור והם חברי תחומי עניין משותפים. קן מבין שאיימי נהדרת, ושלא באמת אכפת לו מהעבר שלה.סם אוזר אומץ ונפרד מסינדי. בבית-הספר, סגן נשיא ארצות הברית ג'ורג' בוש מגיע לביקור. מר רוסו, יועץ בית הספר, מטיל על לינדזי לשאול את השאלה הפותחת במפגש שלו עם התלמידים. שחקנים אורחים: בן סטילר וריילי סמית.
| 18 | 18 | Discos and Dragons | פול פייג | פול פייג | 8 ביולי 2000 |
החבורה מגלה שניק הצטרף למועדון דחסקו, ושהוא מתחיל לצאת עם בחורה בשם שרה. דניאל נענש על ידי מר רוסו להצטרף למועדון הווידאו. הוא מתחבר לסם וחבריו ומוזמן למשחק של מבוכים ודרקונים. לינדזי, בשל הישגיה בלימודים, מוזמנת לאוניברסיטת מישיגן למשך שבועיים במהלך חופשת הקיץ. היא לא מעוניינת לנסוע, אבל לא רוצה לאכזב את הוריה. היא עולה על האוטובוס, רק כדי לרדת תחנה אחר כך ולהצטרף לקים, ולזוג נוסף מבית הספר, לסיבוב הופעות של שבוע וחצי מטקסס לקולורדו. שחקנים אורחים: ליזי קפלן וסמייר ארמסטרונג.